***HYVINVOINTIPALVELUJEN AVUSTUSSÄÄNTÖ***

**1.1.2019 alkaen**

***YLEISTÄ AVUSTUKSISTA***

Hyvinvointilautakunta päättää lähikulttuuritapahtumien ja niihin verrattavien liikuntatapahtumien avustuksista. Etelä-Karjalan maakuntaliitto on määritellyt lähikulttuurin seuraavasti: ”Lähikulttuuri tarkoittaa eteläkarjalaisten tuottamaa taidetta ja kulttuuria, jonka sisältö on pääasiallisesti paikallisten toteuttamaa. Lähikulttuuria tuottavat järjestöt, taiteilijat, käsityöläiset ja harrastajat sekä yritykset ja julkisyhteisöt.”

Määritelmän lisäksi lähikulttuurille on ominaista, että tapahtumien yleisö koostuu pääasiassa paikkakuntalaisista tai lähialueen asukkaista.

Liikuntaan määritelmää sovelletaan siten, että lautakunnan vastuualueelle kuuluvat piirikunnalliset ja maakunnalliset kilpailut joissa osanottajat ja yleisö tulee pääosin maakunnasta.

Lisäksi imatralaisille hyvinvointijärjestöille, työryhmille ja yksityishenkilöille voidaan myötää avustusta paikallisten kuntalaisille maksuttomien hyvinvointitapahtumien järjestämiseen.

Tapahtumiin, joilla on kansallinen tai kansainvälinen laajuus myöntää avustukset kaupunginhallitus tai avustamisesta vastuussa oleva kaupunkiyhtiö. Tällaiset tapahtumat tulee tuoda mukaan Imatran kaupungin talousarviokäsittelyyn tapahtumaa edeltävän vuoden syyskuun alkuun mennessä.

Imatra Base Campin tapahtumatukea myönnetään usealle eri tapahtumalle, jotka täyttävät seuraavat kriteerit:

* Haku on suunnattu erityisesti niille tapahtumille, joilla on merkitystä alueen taloudelle ja matkailuelinkeinolle, esim. viihde-, kulttuuri- tai liikuntatapahtumat.
* Tuki on tarkoitettu ensisijaisesti uusille tapahtumille sekä jo olemassa olevien tapahtumien uudistamiseen ja kehittämiseen.
* Tuki on tarkoitettu tapahtuman markkinointiin, näkyvyyden kasvattamiseen ja tuotanto-organisaation kehittämiseen ja vahvistamiseen
* Tuki on harkinnanvaraista ja sen ehdoista tehdään sopimus
* Tapahtuma tulee järjestää Imatralla vuonna sopimusvuoden aikana.

Rahallisen avustamisen lisäksi Imatran kaupunki avustaa kaikkia imatralaisia järjestöjä muun muassa vuokraamalla järjestöille tiloja käytössään olevista kiinteistöistä huomattavasti alle todellisten käyttökustannusten arvon, avustamalla tapahtumien tuottamisessa tai avustamalla toiminnan järjestämisessä.

***AVUSTUSTEN MYÖNTÄMISEN PERIAATTEET***

1 § Hyvinvointipalvelujen kaikkien avustusten hakuajoista julkaistaan yksi yhteinen kuulutus vuosittain helmikuussa kunnallisissa ilmoituslehdissä, kaupungin virallisella ilmoitustaululla ja kaupungin internet -sivuilla.

2 § ***HAKUAJAT***

TOIMINTA-AVUSTUS Maalis-huhtikuu

KOHDEAVUSTUS Ympäri vuoden ennen tapahtumaa

Imatralle merkittävät kansalliset tai kansainväliset kulttuuri- ja liikuntatapahtumiin haetaan avustusta kaupungin talousarvion valmistelun yhteydessä. Hakemukset on toimitettava Imatran kaupungille viimeistään tapahtumaa edeltävän vuoden syyskuun alussa.

Hyvinvointipalvelujen avustusten hakulomake on saatavissa kaupungin internet –sivuilta, Asiakaspalvelupisteestä ja kulttuuri- ja liikuntapalvelujen toimistoista.

3 § ***TOIMINTA-AVUSTUS***

Tarkoitettu

* Imatralaisille rekisteröidyille kulttuuri- ja liikunta- ja nuorisojärjestöille toimintasuunnitelman mukaiseen toimintaan
* Liikuntaseurojen kohdalla toiminta-avustus sisältää paikallisten kilpailuiden kohdeavustuksen

Tarvittavat liitteet

* Mainittu hakemuslomakkeessa

Myöntämisen kriteerit

* Hakijan toiminta tukee kaupungin hyvinvointipalvelujen tavoitteita kaupunkilaisten hyvinvoinnin edistämisessä. Hyvinvointia edistetään tukemalla kulttuuri-, liikunta ja nuorisotoimintaa harjoittavia järjestöjä mahdollistaen niiden osallistumisen hyvinvointia edistävään toimintaan.
* Avustuksen saaja on velvollinen osallistumaan mahdollisuuksien mukaan pyydettäessä kaupungin järjestämiin tapahtumiin. Avustuksen määrään vaikuttaa järjestön osallistumisaktiivisuus kaupungin järjestämiin tilaisuuksiin ja järjestöjen väliseen yhteistyöhön. Avustuksen määrässä huomioidaan myös hakijan oma-aloitteinen toiminta kaupunkilaisten hyvinvointia tukevissa tapahtumissa ja imatralaisille avoimen maksuttoman harrastustoiminnan järjestäminen.
* Liikunta- ja nuorisojärjestöillä nuorisotoiminnan määrä, laatu, suunnitelmallisuus ja kasvatuksellisuus. Lisäksi seuran tekemä yhteistyö, seura-auditointi, isojen tapahtumien hakeminen ja järjestäminen vaikuttaat avustuksen määrään.
* Kulttuurijärjestöillä yhteisöllisyys, avoimuus ja laajempi vaikuttaminen sekä aktiivisuus hyvinvointipalvelujen tukemisessa ja vapaaehtoistyössä.
* *Avustuksen saaja sitoutuu omassa toiminnassaan päihteettömyyteen*

4 § ***KOHDEAVUSTUS KULTTUURI***

Tarkoitettu

* Imatralaisille rekisteröidyille kulttuurijärjestöille , työryhmille ja yksityishenkilöille paikallisten lähikulttuuritapahtumien, –toiminnan järjestämiseen.

Tarvittavat liitteet

* Hankkeen kuvaus, talousarvio ja rahoitussuunnitelma

(omarahoitusosuus edellytetään)

Myöntämisen kriteerit

* Kulttuuritarjontaa tukevaan ja/tai täydentävään erilliseen kulttuuri- tai taidesisältöiseen kohteeseen tai hankkeeseen
* Yksityishenkilöiden on toimitettava CV hakemuksen liitteenä
* Kohteena voivat olla kulttuuriin liittyvät koulutus-, näyttely-, välineistön hankinta ja opiskelukustannukset sekä imatralaista taide- tai kulttuurielämää koskeva tutkimustoiminta, kulttuuritilaisuuksien järjestämiskustannukset ja kulttuuritoimintaan liittyvät esiintymis- ja kilpailukustannukset.
* Musiikki:
	+ - Imatralaisten osuus ryhmästä vähintään puolet (50 %)
		- Uran alussa oleville artisteille, joilla on jotain aikaisempaa näyttöä, maksetaan kaupungin tilaisuuksissa esiintyville kulukorvaukset

***NUORISO***

Tarkoitettu

* Imatralaisille rekisteröidyille nuorisojärjestöille

Tarvittavat liitteet

* Hankkeen kuvaus, talousarvio ja rahoitussuunnitelma

***HYVINVOINTI***

Tarkoitettu

* Imatralaisille rekisteröidyille hyvinvointijärjestöille , *työryhmille ja yksityishenkilöille* paikallisten hyvinvointitapahtumien, –toiminnan järjestämiseen.

Tarvittavat liitteet

* Hankkeen kuvaus, talousarvio ja rahoitussuunnitelma

(omarahoitusosuus edellytetään)

 Myöntämisen kriteerit

* Avustuksen hakijan tulee tehdä yhteistyötä Eksoten tai Imatran kaupungin kanssa
* Toiminnan tulee kohdistua kuntalaisten hyvinvoinnin ja terveyden edistämiseen Imatran kaupungin strategian mukaisesti
* Toiminnan avoimuus: avustuksella toteutettu toiminta kohdistuu kaikkiin kiinnostuneisiin, ei pelkästään ko. järjestön/yhdistyksen jäseniin
* *Yksityishenkilöiden on toimitettava CV tai muu vastaava näyttö kokemuksesta hakemuksen liitteenä, sekä esittää rikosrekisteriote*

5 § ***TILA-AVUSTUS***

Harkinnanvarainen avustus

 Tarkoitettu

* Imatralaisille rekisteröidyille hyvinvointi-, *kulttuuri-, nuoriso- ja liikuntajärjestöille*

Järjestöt voivat saada kaupungin tiloja käyttöönsä vuokravapaasti kuntalaisille järjestämiinsä tapahtumiin, kun kaikki alla olevat kriteerit täyttyvät:

* tapahtuma toistuu max. 1 kerta viikossa yhdelle ryhmälle
* tapahtuma on kuntalaisille avoin ja maksuton
* tapahtuma on kuntalaisten hyvinvointia ja matalan kynnyksen harrastustoimintaa edistävä
* järjestö vastaa tapahtuman tai toiminnan järjestämisestä (esim. ohjaus)

*Muissa kuin kaupungin tiloissa järjestettävään tapahtumaan voi järjestö saada avustusta tarveharkinnan perusteella viranhaltijan päätöksellä, kun kaikki edellisessä kohdassa mainitut kriteerit täyttyvät.*

6 § ***ALLEKIRJOITUS***

* Avustushakemus allekirjoitetaan yhdistyksen sääntöjen mukaisesti

7 § ***MAKSATUS***

* Avustus maksetaan tiliselvitystä sekä hankkeesta annettavaa kirjallista raporttia vastaan. Tiliselvityksessä ilmoitettava menot ja tulot ja siihen on liitettävä hyväksyttävät tositteet. Tiliselvitys on toimitettava viimeistään kuukauden kuluttua tapahtumasta/päätöksestä.
* Avustuksen maksun ehtona on, että hakija ei saa samaan tarkoitukseen avustusta miltään muulta kaupungin hallintokunnalta.
* Kaupungin sisäiselle tarkastukselle varataan mahdollisuus avustusta saavan järjestön hallinnon ja tilien tarkastamiseen.

Hyvinvointipalvelujen avustusten myöntäminen perustuu aina harkintaan ja käytettävissä oleviin rahamääriin.

8 § Tällä avustussäännöllä kumotaan hyvinvointilautakunnassa

15.11.2016 § 99 vahvistettu avustussääntö. Avustussääntöä sovelletaan 1.1.2019 alkaen.

Hyväksytty kaupunginhallituksessa 4.6.2018 § 150